Näbe Gedicht het er Roman, Verzellige, Theaterstuck, Gedicht un Essay gschribe, derzu un Heerspiil un Draibiecher fir Film un Färnseespiil. Vor allem in syne Gedicht isch er e typische Verdrätter vum Expressionismus gsii. Dailwys findet mer in syne Gedicht au anthroposophischi un pantheistischi Yyfliss. Syt dr 1930er Johr het er vor allem Unterhaltigsroman gschribe, wu zum Dail rächt erfolgrych gsii sin. Är het au e baar Volkstheaterstuck uf Alemannisch fir di Alemannisch Bihni gschribe („Hauptsach’ mir sin glücklich“ 1970, „Erasmus vom stillen Winkel“ 1970, „E Tröpfle Ewigkeit“ 1971). Scho e baar Johr friejer het er sy Stuck „Die Nichte aus Amerika“ fir di Alemannisch Bihni uf Alemannisch umgschribe ghaa.